කැමරුන් රාජ්‍යය සහ කොමොරොස් දූපත් අතර පැවති පාපන්දු තරඟය නැරඹීම සදහා කැමරන් රාජ්‍යයේ අගනගරය වන යොන්ඩේ හි ඔලෙම්බේ ක්‍රීඩාංගනයට ඇතුළු වීමට රොක් වුණු ක්‍රීඩාලෝලීන් අතරේ ඇතිවූ තෙරපීමකින් හය දෙනෙකු මියගොස් හතළිහකට අධික පිරිසක් බරපතල තුවාල ලැබූහ.අප්‍රිකානු මහද්වීපයේ ප්රධානතම පාපන්දු තරඟා වලියක් වන අප්‍රිකා ජාතීන්ගේ පාපන්දු තරඟා වලියේ අර්ධ අවසාන තරඟය නැරඹීම සඳහා ක්‍රීඩා ලෝලීන් ක්‍රීඩාංගනයට ඇතුල් වීමට යාමේදී මෙම ඛේදජනක සිදුවීම සිදු වී ඇත.අප්‍රිකානු කුසලානයේ මුල් වටයේ තරඟ වලදී සැලකිය යුතු නරඹන්නන් සංඛ්‍යාවක් නොසිටි බැවින්, බලධාරීන් විසින් ක්‍රීඩාංගනයේ ගේට්ටු විවෘත කරනු ලැබූ අතර, ගමනා ගමන පහසුකම් සහ පැමිණෙන ජනතාවට නොමිලේ ටිකට් පත් ලබා දී නරඹන්නන් ගෙන්වා ගැනීමට කටයුතු කර තිබේ.